Har du lånt penge, der er gået direkte til poker, roulette eller andre spil om penge, så er lånet ugyldigt, hvis den, der gav dig lånet, vidste, at du ville spille pengene op.

Sådan ser du, hvad Facebook har registreret om dig Facebook har valgt at give sine brugere mulighed for at se mere ind i, hvordan deres færden, vaner og interesser bruges til at målrette reklamer.

Du kan klikke i øverste højre hjørne i en konkret reklame på det sociale medie for at få flere oplysninger om, hvorfor du ser reklamen.

Du kan også trykke her og gå til “Dine interesser” på Facebook for at se mere om, hvad Facebook har registreret om dig.

Du kan også bruge videoguiden i bunden af denne artikel til at komme frem til kategorierne.

Hvis du helt vil stoppe Facebooks brug af målrettede reklamer, kan du gøre brug af denne guide.

Sådan lyder den markante udmelding fra forbrugerombudsmand Christina Toftegaard Nielsen i kølvandet på en sag om målrettede låneannoncer rettet mod mulige hasardspillere på Facebook.

- Hvis man som långiver ved, at de penge, man låner ud, går til at betale for spil, så vil lånet være ugyldigt efter den retstilstand, vi har i dag, siger hun.

'Er ugyldig i dansk ret'

Forbrugerombudsmandens udmelding kommer, efter en onlineportal for forbrugslån sidste år sendte målrettede Facebook-reklamer ud til et udsnit af mænd, der af det sociale medie anses for at være interesserede i hasardspil eller online-gaming.

Forbrugermyndigheden kalder de målrettede reklamer "påtrængende, udnyttende og generende" og skriver samtidig i sin vurdering af sagen, at "lån ydet til brug for hasardspil ikke har gyldighed i dansk ret", hvis det kan bevises, at udlåneren kendte til formålet med pengene.

Derudover var reklamerne uetiske og et brud på reglerne om god markedsføring, lyder Christina Toftegaard Nielsens vurdering.

- Hvis man målretter sin markedsføring af lån til personer, der har vist interesse for spil om penge, er vi ikke i tvivl om, at det er i strid med god markedsføringsskik. Der er man på den forkerte side af grænsen, siger hun.

Det siger loven Danske Lov:

”14. CAPITEL. Om Gield […] 55. Ingen er pligtig til at betale hvis hand i Dobbel taber og der skyldig bliver.”

Spillelovens § 35:

”Det foreslås, at tilladelsesindehaverne ikke må yde spilleren kredit for deltagelse i spillet. Bestemmelsen afskærer ikke udbydere at udbyde spil mod betaling for deltagelse ved hjælp af et kreditkort, da det her ikke er tilladelsesindehaveren, som har ydet spilleren kredit, men en betalingsinstitution.”

Kilde: Retsinformation.dk

Lov fra gammel tid

Retsprincippet, om at spillegæld ikke kan inddrives i Danmark, stammer helt tilbage fra Danske Lov, der er fra 1683.

Der er dog tale om principper, som domstolene sammen med den generelle lovgivning på området for pengespil stadig anvender den dag i dag, mener forbrugerombudsmand Christina Toftegaard Nielsen.

Men de fleste virksomheder er vel interesseret i at målrette deres reklamer. Hvor går grænsen?